
MMIENAAE ZYMXPONHE TEXNHE OEZZAAONIKHE
THESSALONIKI BIENNALE OF CONTEMPORARY ART






2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Παράλληλο Πρόγραμμα

ΦΕΣΤΙΒΑΛ PERFORMANCE
Διάρκεια: 24 – 30 Μαΐου
Είκοσι οκτώ καλλιτέχνες από Ελλάδα, ΗΠΑ, Πορτογαλία, Δανία, Νιγηρία, Καναδά, Ρουμανία, Πολωνία, Ελβετία, Γερμανία, Κίνα, Ισπανία, Γαλλία και Ιαπωνία συμμετέχουν στο Φεστιβάλ που, ενταγμένο στο παράλληλο πρόγραμμα της 2ης Μπιενάλε Σύγχρονης Τέχνης Θεσσαλονίκης, είναι αφιερωμένο εξ ολοκλήρου στην τέχνη της performance και αποτελεί τόπο συνάντησης Ελλήνων και ξένων καλλιτεχνών, αλλά και θεωρητικών και κριτικών της τέχνης. 
Στόχος του Φεστιβάλ είναι τόσο η παρουσίαση και προβολή νέων δράσεων όσο και η εξερεύνηση μιας αισθητικής προσέγγισης της καλλιτεχνικής αυτής πρακτικής και έκφρασης. Πέρα από τις live performances και happenings, το Φεστιβάλ θα πλαισιωθεί από μια σειρά δραστηριοτήτων όπως -αφιερώματα στους Θανάση Χονδρό και Αλεξάνδρα Κατσιάνη, Μαρία Καραβέλα και Γρηγόρη Σεμιτέκολο, master classes με τους Boris Nieslony, Seiji Shimoda και Λήδα Παπακωνσταντίνου, ένα Φόρουμ  με θέμα «Για την Επιτέλεση και με την Επιτέλεση» και προβολές ιστορικών περφόρμανς των δεκαετιών ’50, ’60 και ’70- που θα αφορούν στην έννοια και την εξέλιξη της performance προκειμένου να προκληθεί και να υποκινηθεί η ευαισθητοποίηση του κοινού. 

Συμμετέχουν στις live performances και happenings: Angelika Fojtuch, Beatriz Albuquerque, Eric Andersen, Boris Nieslony, Cesar Martinez, Chengyao He, Clemente Padin, David Adamo, Guillermo Gomez-Pena, Joachim Montessuis, Michel Collet, Valentine Verhaeghe, Monika Gunther and Ruedi Schill, Seiji Shimoda, Sylvette Babin, Matei Bejenaru, Jelili Atiku, Paul Ζωγραφάκης, Δημοσθένης Αγραφιώτης, Ευαγγελία Μπασδέκη, Άρης Προδρομίδης, Πάνος Τσαγκάρης, Αγγελική Αυγητίδου, Μαίρη Ζυγούρη, Έκτορας Μαυρίδης, Δανάη Πάππα, Ομάδα Σφήνα.

Χώροι των live performances και happenings: Διαδρομή εκθεσιακών χώρων του Κεντρικού Προγράμματος της Μπιενάλε, Ολύμπιον (φουαγιέ-εξωτερικός χώρος), Πλατεία Ναυαρίνου, Πλατεία Αριστοτέλους, Υπαίθριος Χώρος Λευκού Πύργου, Μπαζάρ Χαμάμ (περιοχή Λουλουδάδικα), Μπέη Χαμάμ (Λουτρά Παράδεισος),  Bar SPITIMOU innercitygroove (Λέοντος Σοφού 26), Bar-restaurant .ES (Φράγκων 2-4), Bar Partizan (Βαλαωρίτου 29), Π. Μελά 29, Στάση ΟΑΣΘ Μητρόπολη και Λεωφορείο, Πλατεία  Άθωνος (Παπαμαρίκου 1-3), Αμφιθέατρο Αποθήκης 1 (Φόρουμ- Λιμάνι Θεσσαλονίκης), Αίθουσα Συνεντεύξεων Τύπου Μονής Λαζαριστών (masterclasses), Πλατεία Ζεύξιδος, Αποθήκη Γ (Λιμάνι Θεσσαλονίκης), Σταθμός ΟΣΕ, Μύλος, Πλατεία ΧΑΝΘ-Είσοδος ΔΕΘ, Ωδείο Ρωμαϊκής Αγοράς, Κτήριο Παλαιών Ψυγείων (Λιμάνι Θεσσαλονίκης), Studio Vis Motrix (Αγνώστου Στρατιώτου 20), Εightball Club (Πίνδου 1, Λαδάδικα).    
Επιμέλεια Φεστιβάλ: Δημοσθένης Αγραφιώτης, Ειρήνη Παπακωνσταντίνου    
1) ΑΦΙΕΡΩΜΑΤΑ

Αφιέρωμα στους Θανάση Χονδρό και Αλεξάνδρα Κατσιάνη

Ημερομηνία: 27 Μαΐου (21.00 μμ)
Χώρος: Bar Restaurant  .ES (Φράγκων 2-4)
Περιγραφή: Παρουσίαση συνολικής δουλείας του ζεύγους από τον Κωστή Δρυγιανάκη, που θα πλαισιωθεί από παρουσίαση φωτογραφικού υλικού όλων των δράσεων τους, προβολή βίντεο και μια έκπληξη.  

Αφιέρωμα στη Μαρία Καραβέλα

Ημερομηνία: 28 Μαΐου (20.30 μμ)  

Χώρος: Αίθουσα Σεμιναρίων Αποθήκης Γ, Λιμάνι Θεσσαλονίκης 
Περιγραφή: Παρουσίαση της δουλειάς της Μαρίας Καραβέλα από την Μαίρη Ζυγούρη.

Αφιέρωμα στον Γρηγόρη Σεμιτέκολο
Ημερομηνία: 30 Μαΐου (21.30 μμ) 

Χώρος: Ωδείο Ρωμαϊκής Αγοράς
Περιγραφή: Παρουσίαση από τον Παναγιώτη Κόκκορα της συνολικής δουλειάς του μουσικού της γενιάς του ‘60 Γρηγόρη Σεμιτέκολο και συναυλία με κοντραμπάσο από τον Βασίλη Παπαβασιλείου.  Επίσης θα πραγματοποιηθεί μουσικό κομμάτι fluxus από όλους τους παρευρισκόμενους και μια έκπληξη. Το αφιέρωμα θα πραγματοποιηθεί αμέσως μετά την δράση του Eric Andersen.
2) MASTERCLASSES  26-27 Μαΐου 2009 

Η επιτέλεση-performance μπορεί να αποτελέσει αντικείμενο διδασκαλίας; Πώς μεταβιβάζονται οι τεχνικές και οι κατακτήσεις από γενιά σε γενιά; Με «δασκάλους», με «μέντορες ή με ισχυρά πρότυπα; Όντας η επιτέλεση-performance διακλαδική και πολυεκφραστική δραστηριότητα, συνήθως δεν ταιριάζει με την «κλασσική» δομή των διαφόρων σχολών σχετικά με τις τέχνες. Δηλαδή δεν υπάρχει μια μόνο απάντηση και η «διδασκαλία» της μπορεί να γίνει σε σχολές καλών τεχνών, χορού, θεάτρου ή τμήματα λογοτεχνίας ή ποιητικής. Από τις πολλές και διαφορετικές διεργασίες η πιο συνήθης ιστορικά είναι αυτή του «δασκάλου-μέντορα»,  λεγόμενη Masterclass. 

Ένας έμπειρος, ένας «δοκιμασμένος» καλλιτέχνης-επιτελεστής-performer παρουσιάζει, εξηγεί, επιδεικνύει και αναλύει τις επιλογές του και τις τεχνικές του. Οι συμμετέχοντες στα εκπαιδευτικά-επιδεικτικά «επεισόδια» συμμετέχουν προβάλλοντας τις ερωτήσεις τους, μέχρι και κάποιες δικές του «απόπειρες» ή πρώτα δείγματα δουλειάς τους. Το κρίσιμο σε αυτή τη συνεύρεση είναι η δημιουργία μιας αμοιβαίας ανταλλαγής ιδεών, σκέψεων και συναισθημάτων και η διερεύνηση δυνατοτήτων γύρω από την επιτέλεση-performance. 

Το 1Ο Φεστιβάλ Performance (24-30.05.2009), το οποίο εντάσσεται στο παράλληλο πρόγραμμα της 2ης Μπιενάλε Σύγχρονης Τέχνης Θεσσαλονίκης, ζήτησε από τρεις σημαντικούς επιτελεστές να δείξουν τον τρόπο προσέγγισής τους, τις στρατηγικές επιλογές τους και όλες τις… «μανούβρες» που έχουν διαμορφώσει ως καλλιτέχνες. Η Λήδα Παπακωσταντίνου, o Boris Nieslony (Γερμανία) και ο Seiji Shimoda (Ιαπωνία) θα εγκαινιάσουν τον νέο αυτό «θεσμό» του Κρατικού Μουσείου Σύγχρονης Τέχνης. 

Boris Nieslony
“How performance entered my life”

Τρίτη 26 Μαΐου 2009, 12.00-13.30μμ

Αίθουσα συνεντεύξεων τύπου της Μονής Λαζαριστών

Ο Boris Nieslony έχει αφιερώσει τη δημιουργικότητά του στη διάδοση και κατανόηση της performance. Ασχολείται με την performance και τις συσχετιζόμενες με αυτήν μορφές τέχνης από το 1980. Ήταν συνιδρυτής του Kunstlerhaus στο Αμβούργο το 1977 και του Kleinen Ausstellungsraum το 1978,  το οποίο εξελίχθηκε στο μοναδικό χώρο συνεχούς προβολής εγκαταστάσεων και performance στη Γερμανία. Ως καλλιτέχνης,  ασχολήθηκε επίσης με την οργάνωση ομάδων και συλλόγων καλλιτεχνών performance. Μέσα από αυτές τις διαδικασίες γεννήθηκε η ιδέα για τη δημιουργία ενός Performance Art δικτύου. Ο ίδιος, μαζί με άλλους επτά καλλιτέχνες, έχει ιδρύσει τη διεθνή ομάδα Black Market International και την ένωση performance ASA, οι οποίες έχουν κοινό στόχο να υπηρετούν αυτήν την μορφή τέχνης. Παράλληλα ήταν και ο διοργανωτής του Permanent Performance Art Conference το 1995, με θεματική τη σύνδεση θεωρίας και πρακτικής, μετά το οποίο έχουν διεξαχθεί άλλα 15 συνέδρια.

Ξεκίνησε την καριέρα του ως ζωγράφος, φωτογράφος και μουσικός. Το έργο του μπορεί να καταταχθεί στο πλαίσιο του ευρωπαϊκού αντι-φορμαλισμού, το οποίο μέσω του Fluxus, καταλήγει στο Situationist International, Dada. Αν και από τη μια πλευρά φαίνεται προβληματισμένος και επηρεασμένος από τον συντηρητισμό,  από την άλλη δημιουργεί εφήμερες performances βασισμένες στη λογική πολύ συγκεκριμένων εννοιολογικών και φυσικών αποκρίσεων.

Seiji Shimoda

Τρίτη 26 Μαΐου 2009, 14.00 -15.30μμ

Αίθουσα συνεντεύξεων τύπου της Μονής Λαζαριστών

Ο Seiji Shimoda είναι ο πιο ενεργός καλλιτέχνης performance στην Ιαπωνία. Έχει παρευρεθεί σε πολλά φεστιβάλ και διοργανώσεις σε περισσότερες από 20 χώρες διεθνώς. Από τα μαθητικά του χρόνια ήταν ενεργό μέλος σε διαφόρων ειδών ακτιβιστικές διαδηλώσεις, ενώ παράλληλα έγραφε και ποιήματα.  Η ποίησή του ήταν φαντασιακή ή εναλλακτικά, ονειρικά σκοτεινή. Μέσα από την διαδικασία γραφής ποιημάτων εμπνεύστηκε για σωματική έκφραση, η οποία δεν ήταν ούτε χορός, ούτε υποκριτική, αλλά performance αντί της ποίησης. Αργότερα στο Παρίσι έκανε πολλές street performances για βιοποριστικούς λόγους, με μεγάλη αποδοχή από τους καλλιτεχνικούς κύκλους. Επιστρέφοντας στην Ιαπωνία, οι δράσεις του ήταν περισσότερο σοκαριστικές λόγω της γυμνότητας που συνεχώς προέβαλλε. Έφτασε αρκετές φορές να συλληφθεί από τις αρχές λόγω των γυμνών δημόσιων εμφανίσεών του και κάθε φορά αγωνιζόταν υπέρ της ελευθερίας της έκφρασης. Σήμερα, αναγνωρισμένος πια, χρησιμοποιεί λέξεις και ποιήματα σε σύντομες δράσεις, ενώ ασχολείται με κοινωνικοπολιτικά θέματα όπως ο εθνικισμός και η ψυχολογία της μάζας.
Λήδα Παπακωνσταντίνου

Τετάρτη 27 Μαΐου 2009, 12.00-15.00μμ

Αίθουσα συνεντεύξεων τύπου της Μονής Λαζαριστών

Η Λήδα Παπακωνσταντίνου, με συνεχή παρουσία στα εικαστικά δρώμενα από τα τέλη της δεκαετίας του 1960 μέχρι σήμερα, αποτελεί υπόδειγμα καλλιτέχνη που ανέτρεψε παραμέτρους και δεδομένα που αφορούσαν την ελληνική  και όχι μόνο, τέχνη. Με σπουδές αρχικά στην Α.Σ.Κ.Τ. Αθηνών και μετά στην Αγγλία (Loughton College of Art, London και Maidstone College of Art, K.I.A.D.), ήταν η πρώτη Ελληνίδα καλλιτέχνης που ασχολήθηκε με την performance και την τέχνη του σώματος (body art), χρησιμοποιώντας την ως εικαστικό εργαλείο κατά τις δεκαετίες του 1970-1980, συνεχίζοντας μέχρι και σήμερα. Παράλληλα, η συνολική καλλιτεχνική της δημιουργία περιλαμβάνει εγκαταστάσεις, ζωγραφική, βίντεο, γλυπτική και φιλμ, μέσα από το πρίσμα της προσωπικής της γλώσσας.

Οι performances της Λήδας Παπακωνσταντίνου έχουν στόχο τον συνειδησιακό προβληματισμό του θεατή μέσα από  αναφορές σε διάφορες κοινωνικές ομάδες και σύνολα. Το έργο της θίγει την ανάγκη για αναζήτηση ταυτότητας του ατόμου μέσα στο κοινωνικοπολιτικό του περιβάλλον, στο πλαίσιο αυτό έχει ασχοληθεί με φεμινιστικά θέματα  και άλλα που απασχολούν κοινωνικές μειονότητες. Ωστόσο, δεν μπορούμε να την περιορίσουμε στα στενά πλαίσια της «γυναικείας τέχνης», η τέχνη της είναι αισθησιακή, επιθετική και ριζοσπαστική με στόχο τον πολιτικό σχολιασμό, τον οποίο επιτυγχάνει με το σώμα της. 

Στην εποχή της παγκοσμιοποίησης, η Λήδα Παπακωνσταντίνου επιλέγει να επικοινωνήσει με τη δική  της εκφραστική γλώσσα, που υπερβαίνει πολιτισμικούς και αξιολογικούς περιορισμούς.

3) Φόρουμ με τίτλο «Για την Επιτέλεση και με την Επιτέλεση» 
(On performance, with performance)

Ημερομηνία: 28 Μαΐου (ώρα 12-4) 

Προτεινόμενος χώρος: Αποθήκη 1, Λιμάνι Θεσσαλονίκης 
Τι είναι  performance- επιτέλεση; Πως μπορούμε να την ορίσουμε; Ποιες είναι οι απαρχές της; Ποιες είναι οι τάσεις στο σύγχρονο κόσμο;  Ποια σχέση μπορεί να έχει με την κρίση ή τις κρίσεις που αντιμετωπίζει η ανθρωπότητα σήμερα; Ποια είναι η δυναμική της στην σημερινή Ελλάδα; Γιατί ένα φεστιβάλ performance στο πλαίσιο της 2ης Biennale Σύγχρονης Τέχνης;

Στο πρώτο Φόρουμ για την Performance-Επιτέλεση, θα επιχειρηθεί να απαντηθούν τα προαναφερόμενα ζητήματα. Ομιλητές του Φόρουμ θα είναι οι συμμετέχοντες  καλλιτέχνες  επιτελεστές – performers του φεστιβάλ που θα απαντήσουν στα προαναφερόμενα ερωτήματα. Με αυτόν τον τρόπο θα διαφανούν οι συγκλίσεις  και οι αποκλίσεις, οι ομοιότητες και οι διαφορές  μεταξύ των καλλιτεχνών και ταυτόχρονα θα αναδειχθούν ορισμένα πρότυπα ή ορόσημα στον παγκόσμιο ορίζοντα. Ο διάλογος με τους συμμετέχοντες στην ημερίδα θα δώσει την ευκαιρία να διευκρινισθούν προσεγγίσεις και αντιλήψεις.
4) Προβολή Ιστορικών performances
Ημερομηνία: 22-31 Μαΐου

Xώρος: Φουαγιέ Ολύμπιον

Περιγραφή: Kαθ’ όλη τη διάρκεια του Φεστιβάλ θα προβάλλεται φωτογραφικό υλικό από ιστορικές performances των δεκαετιών 50, 60 και 70.

Διάρκεια προβολών: Όλη την ημέρα

                   Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com

